Mizar

> **"...การมีชีวิตอยู่คืออะไรงั้นหรือ...แล้วการตายที่แท้จริงคืออะไร?..."**
>
>

**Mizar** ;(มิซาร์) หรือชื่อจริงคือ Dwaine (ดเวน) ปรากฏตัวครั้งแรกใน Fallen  เขาคือสมาชิกคนสำคัญของซีโนเวล สังกัด Lunatic ผู้เป็นเสมือนตัวหมากของสเตลล่า

## Appearance

ชายหนุ่มร่างเล็กผมสีน้ำตาล ตาสีเข้ม มีรอยแผลเป็นน่ากลัวบนใบหน้าที่แทบไม่มีใครรู้ที่มาที่ไป และรอยยิ้มที่ดูผิดปกติราวกับเสียสติ

## Personality

โดยปกติเขามักพูดจาฉะฉาน ว่องไว และเลือดเย็น ความคิดและวาจาชาญฉลาดหลักแหลม อีกทั้งยังมีอารมณ์ขันเล็กน้อย แม้ในบางครั้งเมื่ออยู่คนเดียวหรือเผชิญกับเรื่องที่รบกวนจิตใจเขาอาจจะนิ่งเงียบไปบ้างก็ตาม มิซาร์มักทำตัวเหมือนเด็กที่สูญเสียกำลังใจเมื่อเขาเศร้าเสียใจ ส่วนใหญ่แล้วมักเป็นต่อหน้าวีก้า

## Personal Background

ดเวนนั้นเดิมทีเป็นเมนดิสที่ถูกทอดทิ้งจากครอบครัวตั้งแต่ยังเด็ก ทำให้เขาเรียนรู้ทักษะการเอาชีวิตรอดในพื้นที่สีแดงด้วยตัวคนเดียวตั้งแต่เด็กก่อนจะถูกทางโบสถ์รับไปดูแล ทว่าวันหนึ่งโบสถ์ก็ถูกวางเพลิงจากเมนดิสกลุ่มหนึ่งและดเวนที่ถูกขังไว้ในโบสถ์ก็ได้รับบาดเจ็บหลายแห่ง เป็นที่มาของรอยแผลเป็นทั่วใบหน้าและขาของเขา หลังจากนั้นเมื่อไฟดับลงดวเนก็ดิ้นรนหนีไปยังชายแดนและใชีชีวิตอย่างหลบๆซ่อนๆอยู่ที่นั่นเรื่อยมา

จนกระทั่งเมื่อวีก้าออกตามหาสมาชิกที่เหมาะสมกับการเป็นซีโนเวลและได้มาพบเขาเข้าโดยบังเอิญ เธอก็เกิดสนใจในคาริสม่าของดเวนขึ้นมา ในขณะที่ดเวนก็สนใจในตัววีก้าเช่นกัน ทว่าไม่กี่วันต่อมาดเวนที่พยายามจะตามหาตัววีก้าก็ได้พบกับเมนดิสที่เคยก่อเหตุวางเพลิงที่โบสถ์เมื่อหลายปีก่อน ด้วยความคับแค้นเขาจึงเข้าโจมตีหมายจะเอาคืนแต่ก็ไม่อาจต้านทานกำลังที่เหนือกว่า ดเวนถูกทำร้ายบาดเจ็บหลายแห่ง ถูกกรีดหน้า และข่มขืน เขาอาศัยจังหวะช่วงชุลมุนสังหารเมนดิสได้คนหนึ่งและเปิดโอกาสให้เขาสู้กลับพวกที่เหลือก่อนจะเอาชนะมาได้อย่างยากลำบาก และเมื่อเขาได้พบกับวีก้าอีกครั้งเธอก็ได้ขอร้องให้เขามาเป็นสมาชิกของซีโนเวล และดเวนก็ไม่ปฏิเสธ เขาได้รับชื่อ 'มิซาร์' มาจากลูน่า ซึ่งเป็นของดาวในกลุ่มดาวหมีใหญ่

หลังจากนั้นมามิซาร์ก็กลายเป็นสมาชิกให้กับซีโนเวลและคอยปฏิบัติภารกิจต่างๆตามที่สเตลล่าสั่งการเรื่อยมา จนกระทั่งวันหนึ่งเขาได้ค้นพบความจริงว่าพ่อและแม่ที่ทอดทิ้งเขานั้นเป็นผู้มีฐานะระดับสูงในกระทรวงความมั่นคง ซึ่งไม่สามารถยอมรับความจริงได้เมื่อผลตรวจ*ค่าความผิดปกติทางจิตใจ*ของลูกชายตัวเองแสดงผลว่าเขาเป็นเมนดิสตั้งแต่ยังเด็ก ทว่ามิซาร์ก็ไม่ได้สังหารทั้งคู่และเพิกเฉยต่ออดีตของตัวเองไปในที่สุด

## Important role

### **Fallen**

'มิซาร์' คือสมาชิกคนสำคัญของซีโนเวลผู้สนิทสนมกับวีก้ามากที่สุด เขาอยู่เบื้องหลังคดีต่างๆที่ซีโนเวลเป็นคนก่อ และเป็นผู้ลงมือสังการ 'อัลฟ่า' สมาชิกที่ทำงานผิดพลาดของซีโนเวล ก่อนที่จะจบชีวิตด้วยการพิพากษาของเดรโกในท้ายที่สุด

## Criminality

### **คดีฆาตรกรรมลำดับที่ 540-12**

คดีฆาตรกรรมที่เกิดขึ้น ณ ประตูกั้นเขตแดน ผู้เสียชีวิตเป็นเจ้าหน้าที่รักษาความปลอดภัย 4 ราย และเมนดิส 1 ราย คดีนี้เกิดขึ้นตอนที่วีก้าพยายามช่วยมิซาร์ในการหลบหนีออกนอกเมืองจากการไล่ล่าของ WBC และเกิดการปะทะกันที่ประตูกั้นเขต

### **คดีล่าหัวแห่งโรงละครโฮเรม**

คดีฆาตรกรรมที่เป็นส่วนหนึ่งของคดีที่ซีโนเวลเป็นผู้ก่อ คดีนี้เป็นคดีสุดท้ายของกลุ่มซีโนเวลเพื่อนำศีรษะที่ได้จากการก่อคดีไปเป็นวัตถุดิบให้กับลูน่า

## Relationships

### **Luna Al Macheldile**

สำหรับมิซาร์แล้วนั้นเขาไม่เคยได้พบกับลูน่าแบบตัวต่อตัวตามปกติของสถานะที่เป็นเพียงแค่ซีโนเวล แต่เขาเป็นซีโนเวลเพียงคนเดียวที่เคยได้ยินเสียงของลูน่า และเป็นเพียงคนเดียวที่ได้รับชื่อจากลูน่า และแม้ไม่เคยพบกันจริงๆแต่มิซาร์ก็เคารพลูน่าในฐานะผู้สูงกว่า และเป็นผู้คอยดูแลวีก้าซึ่งเปรียบเสมือนพี่สาวและผู้มีพระคุณของเขา

### **Vega**

สเตลล่าที่ได้เชื้อเชิญให้เขากลายมาเป็นสมาชิกของซีโนเวล มิซาร์รู้สึกว่าวีก้าปฏิบัติกับตนเองเสมือนน้องชายและเขาเองก็มองเธอเป็นพี่สาวคนสำคัญเช่นกัน เขารู้สึกขอบคุณที่วีก้าเข้าใจความแปรปรวนทางอารมณ์ของเขา และเขาพยายามจะไม่ทำให้เธอลำบากจากสิ่งที่เขาเป็นอยู่

## Trivia

* ชื่อของเขา (มิซาร์) มาจากชื่อของดาวในกลุ่มดาวหมีใหญ่
* หัสของเขาในฐานะเมนดิสคือ 1047-339-62001
* มิซาร์มักอำพรางตัวเองในคราบของเด็กชาย เพื่อให้ง่ายต่อการเคลื่อนไหวและทำภารกิจ
* เขามีสร้อยข้อมือที่ทำจากแร่ Quartz ซึ่งวีก้าเคยให้เขาในวันเกิด